14. 2. 90 De Europæiske Fællesskabers Tidende Nr. C 34/15 
Forslag til Rådets direktiv om ændring af direktiv 75/130/EØF om indførelse af fælles regler 
for visse former for kombineret godstransport mellem medlemsstaterne 
KOM(89) 564 endelig udg. 
(Forelagt af Kommissionen den 1. december 1989) 
(90/C 34/09) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, 
under henvisning til de positive resultater af gennemfø­
relsen af Rådets direktiv 75/130/EØF ('), senest ændret 
ved direktiv 86/544/EØF (2), og 
ud fra følgende betragtninger: 
De stigende problemer i forbindelse med vejenes overbe­
lastning, miljøet og færdselssikkerheden kræver af 
samfundsmæssige hensyn en mere dynamisk udvikling af 
forskellige former for kombineret transport, som er 
kommercielt tiltrækkende og udgør et alternativ til 
vejgodstransporten inden for Fællesskabet over lange 
afstande; 
I de nuværende fællesskabsbestemmelser har tilskyndel­
serne til at anvende kombineret transport ikke haft de 
forventede resultater på grund af den igangværende libe­
ralisering af den konventionelle vejgodstransport; det er 
derfor nødvendigt at ændre disse bestemmelser for bedre 
at kunne udnytte de forskellige tekniske muligheder; 
ud fra ligebehandlingsprincippet og viljen til at fremme 
alle former for kombineret transport ligeligt, må de 
regler, der gælder for de indledende og afsluttende 
strækninger, der indgår i kombineret transport (jern­
bane/landevej/indre vandveje), ikke adskille sig fra 
reglerne for kombineret transport (jernbane/landevej); 
med henblik på at fremme en større anvendelse af 
kombineret transport bør der ikke findes nogen restrik­
tioner for adgang til at udøve vejgodstransportvirk­
somhed inden for rammerne af kombineret transport i 
Fællesskabet; udviklingen af kombineret transport vil lette den alpine 
transittrafik; 
de eksisterende regler for afgiftsfritagelse eller tilbagebe­
taling af skat for landevejskøretøjer, der anvendes til 
kombineret transport, bør harmoniseres for at blive mere 
effektive og for at sikre en mere ensartet anvendelse i 
Fællesskabet; 
adgangen til kombineret transport bør lettes for virksom­
heder, der udfører transport for egen regning — 
UDSTEDT FØLGENDE DIREKTIV: 
Artikel 1 
Direktiv 75/130/EØF ændres således: 
1) Artikel 1, stk. 1, tredje led, affattes således: 
»— kombineret transport ad indre vandveje: 
vejgodstransport mellem medlemsstater, hvor­
under lastvogn, påhængsvogn, sættevogn (med 
eller uden trækkende køretøj), veksellad eller 
container på 20 fod og derover, befordres ad 
indre vandveje fra den egnede indladningshavn, 
der ligger nærmest ved det sted, hvor godset 
pålæsses, til den egnede udladningshavn, der 
ligger nærmest ved det sted, hvor godset losses.« 
2) Artikel 6 affattes således: 
»Artikel 6 
1. Enhver transportvirksomhed, der er etableret i 
en medlemsstat, og som opfylder betingelserne for 
adgang til erhvervet og markedet for godstransport 
mellem medlemsstaterne, har ret til at udføre de 
indledende og afsluttende strækninger i forbindelse 
med de omhandlede former for kombineret transport. 
Især kan en transportvirksomhed midlertidigt i enhver 
medlemsstat udføre transport, der indbefatter en 
indledende og afsluttende strækning i forbindelse med 
international kombineret transport uden hverken at 
skulle indregistrere et kontor eller et kommercielt 
lokale eller foretage nogen anden form for etablering 
i denne medlemsstat. 
(') EFT nr. L 48 af 22. 2. 1975, s. 31. 
(2) EFT nr. L 320 af 15. 11. 1986, s. 33. 2. Med forbehold af bestemmelserne i artikel 2 er 
de i stk. 1 omhandlede nationale transportaktiviteter, 
Nr. C 34/16 De Europæiske Fællesskabers Tidende 14. 2. 90 
der udføres af en transportvirksomhed i en medlems­
stat, hvor denne ikke er hjemmehørende, omfattet af 
de love og administrative bestemmelser, der er 
gældende i den medlemsstat, hvor disse transportakti­
viteter udføres; disse regler finder anvendelse på 
transportvirksomheder, der er hjemmehørende i en 
anden medlemsstat, på de samme betingelser som 
dem, medlemsstaten pålægger sine egne transporvirk­
somheder, og således, at der ikke udøves nogen 
forskelsbehandling af de ikke-hjemmehørende trans­
portvirksomheder på grundlag af deres nationalitet 
eller etableringssted.« 
3) Artikel 8, stk. 1, affattes således: 
»1. Medlemsstaterne træffer de nødvendige foran­
staltninger til, at de i stk. 3 omhandlede afgifter, der 
gælder for køretøjer (lastvogne, trækkende køretøjer, 
påhængsvogne eller sættevogne), som anvendes til 
kombineret transport, fra den 1. januar 1985 
nedsættes eller refunderes enten med et fast beløb 
eller med et beløb i forhold til den rejse, som køretø­
jerne foretager med jernbane eller ad indre vandveje 
inden for de grænser, på de betingelser og efter de 
retningslinjer, der er fastlagt af medlemsstaterne efter 
konsultation af Kommissionen. 
Disse nedsættelser eller refusioner indrømmes af den 
medlemsstat, hvor køretøjerne er registreret, på 
grundlag af den rejse, der som kombineret transport 
foretages med jernbane eller ad indre vandveje. 
Medlemsstaterne refunderer alle de indirekte afgifter 
eller afgifter af samme art vedrørende køretøjet, 
såfremt dette køretøj inden for et tidsrum af tolv 
måneder har foretaget over 120 rejser med jernbane 
eller ad indre vandveje på en del af den samlede 
strækning, der indgår i en international kombineret 
transport. Medlemsstaterne kan kræve, at transport­
virksomheden fremlægger det i artikel 3 omhandlede 
dokument som bevis for denne anvendelse. 
Såfremt dette antal rejser ikke er nået, finder 
følgende nedsættelser anvendelse: 
— mellem 91 og 120 rejser: 75 % nedsættelse af de 
betalte indirekte afgifter 
— mellem 61 og 90 rejser: 50 % nedsættelse af de 
betalte indirekte afgifter 
— mellem 31 og 60 rejser: 25 % nedsættelse af de 
betalte indirekte afgifter. 
Såfremt den strækning, der er tilbagelagt med jern­
bane eller ad indre vandveje, overstiger 400 km, tæller rejsen dobbelt. Såfremt strækningen overstiger 
800 km, tæller rejsen tredobbelt. 
4) Artikel 11 affattes således : 
»Artikel 11 
Den indledende og afsluttende strækning, der indgår 
i en omhandlet kombineret transport, er fritaget for 
alle bestemmelser om obligatoriske afgifter.« 
5) Følgende artikler indsættes: 
»Artikel 12 
Den indledende og afsluttende strækning i en kombi­
neret transport betragtes — som undtagelse fra den 
definition, der er fastlagt i Rådets første direktiv af 
23. juli 1962 om fastsættelse af visse regler for den 
internationale transport (erhvervsmæssig godstrans­
port ad landevej) (') — som udøvelse af transpor­
tvirksomhed for egen regning, såfremt strækningen er 
tilbagelagt af et trækkende køretøj, der tilhører eller 
er købt på afbetaling eller er lejet og føres af ansatte i 
den virksomhed, som det befordrede gods er bestemt 
for eller kommer fra, og såfremt henholdsvis den 
indledende og afsluttende strækning indgår i trans­
port, der udføres for egen regning, i henhold til oven­
nævnte direktiv. 
Artikel 13 
Dette direktiv er rettet til medlemsstaterne.« 
O EFT nr. 70 af 6. 8. 1962, s. 2005/62. 
Artikel 2 
1. Medlemsstaterne træffer efter høring af Kommis­
sionen de nødvendige foranstaltninger til ændring af 
deres love og administrative bestemmelser for at bringe 
dem i overensstemmelse med dette direktiv senest den 
1. juli 1990. 
Medlemsstaterne meddeler Kommissionen alle de natio­
nale love og administrative bestemmelser, som de 
udsteder på det af dette direktiv omfattede område. 
2. De bestemmelser, der vedtages i medfør af stk. 1, 
skal udtrykkeligt henvise til nærværende direktiv. 
Artikel 3 
Dette direktiv er rettet til medlemsstaterne.